Miltbrann

Miltbrann, eller antraks, er en sykdom som normalt angriper husdyr som sauer og storfe, men kan også overføres til mennesker. Det skjer vanligvis gjennom kontakt med infiserte dyr gjennom sår i huden, gjennom inhalering av sporer eller inntak av infisert kjøtt. 

Symptomene er feber, byller, sår og opphovning av lymfekjertlene, og kan være dødelig hvis den ikke behandles raskt. De mørke feltene i byller som dannes har gitt den navnet anthrax som betyr «kull».thumb|Bilde av miltbrannbakterier fra mikroskopSykdommen skyldes bakterien Bacillus anthracis. Sporene som bakterien danner er hardføre; de overlever opp til flere tiår, og vanlig koking er ikke tilstrekkelig til å drepe dem. Dyr som forstyrrer gamle skjeletter fra andre dyr som døde av miltbrann kan dermed bli smittet, og slik kan et enkelt dyr starte en epidemi.

Miltbrannbakterien er blitt brukt innen biologisk krigføring, blant annet under første verdenskrig. Miltbrann smitter ikke direkte mellom mennesker, men via miltbrannsporer som kan være på klær og hud. Storbritannia fryktet at Nazi-Tyskland kunne angripe landet med biologiske og kjemiske våpen, og testet selv en bombe med miltbrann på sauer ved landsbyen Penclawdd i Wales den 28. oktober 1942. Denne testen ble siden holdt hemmelig og først frigjort i 1999. Senere undersøkelser etter dette forsøket avdekket ingen tegn til gjenværende forurensning.Davies, David (19. januar 2015): «The Burry Inlet Anthrax Bomb Test 1942», Llanelli Community Heritage

Et miltbrann-utbrudd i Sverdlovsk i Sovjetunionen i 1979 resulterte i 66 døde. Solbu, Erlend Lånke (24. september 2016): «Miltbrannmysteriet i Sverdlovsk», NRK Det er det dødeligste utbruddet (per 2016) blant mennesker.Kupferschmidt, Kai (16. august 2016): «Anthrax genome reveals secrets about a Soviet bioweapons accident», Science.org

 Referanser 

Kategori:Bakterielle infeksjoner
Kategori:Zoonoser